An haifi Hajiya Binta Kofar Soro ko Hajiya Binta a taƙaice, kamar yanda abokan sana’arta na Kannywood ke yawan kiranta, ran 24 ga wata Nuwamba a shekarar 1970 cikin garin Katsina. In kunka lissafa kenan yau tana da shekaru arba’in da tara (49) kenan. Ta yi karatunta na allo da boko duk a garin Katsina kamin ta yi aurenta na farko. Fitattar jarumar tana yawan fitowa a matsayin uwa a Faifayen shirin Kannywood matsayin da ya wuce gaban wasan kwaikwayo, har a zahiri yan wasan suna daukarta tamkar uwa garesu saboda rikon gaskiya, tausayi, shawarar da take basu kamar ita ta haifesu. Hajiya yar siyasace ta sahun gaba wadda take gwagwarmayar ƙwato ma tallakawan yankinta yancinsu da ake danne masu, yar kasuwace ita, sannan sai sana’ar da munka santa da ita wato wasan kwaikwayo wadda a cikinta ta yi fice wanda shike. Tana ɗaukar matsayin uwa a faifayen shirin da take fito kamar su Hajara Usman, wani lokacin ta fito matsayi irin na su Saratu Daso wato Muguwa ko Mayya. Hajiya Binta tana daga cikin 'yan wasan kwaikwayo yan asalin Jahar Katsina da ke haskaka akwatunan kallonku.